ระเบียบคณะกรรมการกำกับกิจการพลังงานว่าด้วยการจัดหาไฟฟ้าจากผู้ผลิตไฟฟ้าขนาดเล็กมากโครงการโรงไฟฟ้าประชารัฐสำหรับพื้นที่ ๓จังหวัดชายแดนภาคใต้ ประเภทเชื้อเพลิงชีวมวลพ.ศ. ๒๕๖๑ โดยที่เป็นการสมควรกำหนดหลักเกณฑ์และวิธีการจัดหาไฟฟ้าจากผู้ผลิตไฟฟ้าขนาดเล็กมากโครงการโรงไฟฟ้าประชารัฐสำหรับพื้นที่ ๓ จังหวัดชายแดนภาคใต้ ประเภทเชื้อเพลิงชีวมวล เพื่อให้เป็นไปตามมติคณะกรรมการนโยบายพลังงานแห่งชาติในการประชุมครั้งที่ ๑/๒๕๖๐ (ครั้งที่ ๑๑) เมื่อวันที่ ๑๗ กุมภาพันธ์ ๒๕๖๐ มติคณะกรรมการบริหารนโยบายพลังงานในการประชุมครั้งที่ ๖/๒๕๖๐ (ครั้งที่ ๓๙) เมื่อวันที่๗ มิถุนายน ๒๕๖๐ และครั้งที่ ๑๔/๒๕๖๑ (ครั้งที่ ๖๑) เมื่อวันที่ ๕ กรกฎาคม ๒๕๖๑และมติคณะรัฐมนตรีในการประชุมเมื่อวันที่ ๑๕ พฤษภาคม ๒๕๖๑อาศัยอำนาจตามความในมาตรา๑๑ (๔) แห่งพระราชบัญญัติการประกอบกิจการพลังงานพ.ศ. ๒๕๕๐ ประกอบกับมติคณะกรรมการกำกับกิจการพลังงาน ในการประชุมครั้งที่ ๔๑/๒๕๖๑(ครั้งที่ ๕๔๒) เมื่อวันที่ ๓ ตุลาคม ๒๕๖๑ คณะกรรมการกำกับกิจการพลังงานออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการจัดหาไฟฟ้าจากผู้ผลิตไฟฟ้าขนาดเล็กมาก โครงการโรงไฟฟ้าประชารัฐสำหรับพื้นที่ ๓ จังหวัดชายแดนภาคใต้ประเภทเชื้อเพลิงชีวมวล พ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้กพช. หมายความว่า คณะกรรมการนโยบายพลังงานแห่งชาติกบง. หมายความว่า คณะกรรมการบริหารนโยบายพลังงานกกพ. หมายความว่า คณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานกฟภ. หมายความว่า การไฟฟ้าส่วนภูมิภาคโครงการ หมายความว่า การผลิตไฟฟ้าจากผู้ผลิตไฟฟ้าขนาดเล็กมากในโครงการโรงไฟฟ้าประชารัฐสำหรับพื้นที่ ๓ จังหวัดชายแดนภาคใต้ ประเภทเชื้อเพลิงชีวมวลพื้นที่ ๓ จังหวัดชายแดนภาคใต้ หมายความว่าพื้นที่จังหวัดปัตตานี จังหวัดยะลา และจังหวัดนราธิวาสชีวมวล หมายความว่า ไม้ เศษไม้จากวัสดุเหลือทิ้งรวมถึงเศษวัสดุเหลือใช้จากการแปรรูปสินค้าทางการเกษตรหรือจากการเก็บเกี่ยว ทั้งนี้ต้องไม่เป็นหรือไม่ได้มาจากไม้หวงห้าม และไม่ได้มาจากการตัดไม้ทำลายป่าอัตรารับซื้อไฟฟ้า หมายความว่าอัตรารับซื้อไฟฟ้า ในรูปแบบ Feed - Tariff (FiT) สำหรับโครงการโรงไฟฟ้าประชารัฐ ในพื้นที่ ๓จังหวัดชายแดนภาคใต้ ตามมติ กบง. ครั้งที่ ๖/๒๕๖๐ (ครั้งที่ ๓๙) เมื่อวันที่ ๗ มิถุนายน ๒๕๖๐FiTF หมายความว่า อัตรารับซื้อไฟฟ้า FiT ในส่วนคงที่(บาทต่อกิโลวัตต์ชั่วโมง)FiTV หมายความว่าอัตรารับซื้อไฟฟ้า FiT ในส่วนผันแปร(บาทต่อกิโลวัตต์ชั่วโมง)ผู้ยื่นขอผลิตไฟฟ้าขนาดเล็กมาก หมายความว่า ผู้ที่ประสงค์จะผลิตไฟฟ้าจากชีวมวลในรูปแบบ Feed - Tariff (FiT) ตามที่คณะรัฐมนตรีอนุมัติให้บริษัท พีอีเอเอ็นคอม อินเตอร์เนชั่นแนล จำกัด จัดตั้งหรือร่วมทุนบริษัทในเครือได้แก่ บริษัท ประชารัฐชีวมวล นราธิวาส จำกัด บริษัทประชารัฐชีวมวล แม่ลาน จำกัด และบริษัทประชารัฐชีวมวล บันนังสตา จำกัด เพื่อดำเนินโครงการโรงไฟฟ้าประชารัฐ สำหรับพื้นที่๓ จังหวัดชายแดนภาคใต้ ในส่วนของแผนงานผลิตไฟฟ้าชุมชนจากชีวมวลผู้ผลิตไฟฟ้าขนาดเล็กมาก หมายความว่าผู้ยื่นขอผลิตไฟฟ้าขนาดเล็กมากที่ได้ทำสัญญาซื้อขายไฟฟ้ากับ กฟภ. โดยมีปริมาณพลังไฟฟ้าของผู้ยื่นขอผลิตไฟฟ้าขนาดเล็กมากแต่ละรายที่จ่ายเข้าระบบของกฟภ. ไม่เกิน ๑๐ เมกะวัตต์ ณ จุดรับซื้อไฟฟ้าคำเสนอขอขายไฟฟ้า หมายความว่าคำเสนอขอขายไฟฟ้าตามแบบที่ กกพ. กำหนดซึ่งผู้ยื่นขอผลิตไฟฟ้าขนาดเล็กมากยื่นขอขายไฟฟ้าสัญญาซื้อขายไฟฟ้า หมายความว่าข้อตกลงเป็นลายลักษณ์อักษร เพื่อซื้อขายไฟฟ้าระหว่างผู้ผลิตไฟฟ้าขนาดเล็กมากกับกฟภ.ขนาดกำลังผลิตติดตั้ง หมายความว่า ขนาดกำลังการผลิตรวมของเครื่องกำเนิดไฟฟ้าที่มีหน่วยเป็นเมกะวัตต์(MW) หรือกิโลวัตต์ (kW) ซึ่งมีจุดรับซื้อไฟฟ้าเดียวกันตามที่กำหนดในสัญญาซื้อขายไฟฟ้าปริมาณพลังไฟฟ้าเสนอขาย หมายความว่าปริมาณพลังไฟฟ้าเสนอขายให้กับ กฟภ. ที่มีหน่วยเป็นเมกะวัตต์ (MW) หรือกิโลวัตต์ (kW) ตามที่กำหนดในสัญญาซื้อขายไฟฟ้าจุดรับซื้อไฟฟ้า หมายความว่าจุดที่ติดตั้งมาตรวัดไฟฟ้าที่ผู้ผลิตไฟฟ้าขนาดเล็กมากจำหน่ายไฟฟ้าให้กับ กฟภ.ตามที่ กฟภ. กำหนดจุดเชื่อมโยงระบบไฟฟ้า หมายความว่าจุดที่ระบบไฟฟ้าของผู้ผลิตไฟฟ้าขนาดเล็กมากเชื่อมโยงกับระบบไฟฟ้าของ กฟภ.ซึ่งผู้ยื่นขอผลิตไฟฟ้าขนาดเล็กมากเสนอให้ กฟภ. พิจารณากำหนดและอาจเป็นจุดเดียวกับจุดรับซื้อไฟฟ้าก็ได้วัน SCOD หมายความว่า กำหนดวันจ่ายไฟฟ้าเข้าระบบเชิงพาณิชย์ที่ระบุในสัญญาซื้อขายไฟฟ้า(Scheduled Commercial Operation Date)วัน COD หมายความว่าวันจ่ายไฟฟ้าเข้าระบบเชิงพาณิชย์ (Commercial Operation Date)Plant Factorประจำเดือนหรือ PFประจำเดือน หมายความว่าพลังงานไฟฟ้าที่ขายให้กับ กฟภ. ในเดือนนั้น (MWh) ตามวิธีการคำนวณของกฟภ. คูณด้วย ๑๐๐ หารด้วยผลคูณของปริมาณพลังไฟฟ้าเสนอขายตามสัญญา (MW) คูณด้วยจำนวนวันในเดือนนั้น (วัน) คูณด้วย ๒๔ ชั่วโมง ทั้งนี้กรณีที่มีเหตุสุดวิสัยจากระบบส่งไฟฟ้าของเดือนนั้น ๆ จะไม่รวมจำนวนชั่วโมงที่เกิดเหตุสุดวิสัยข้อกำหนดระบบโครงข่ายไฟฟ้า หมายความว่าข้อกำหนดการเชื่อมต่อระบบโครงข่ายไฟฟ้าข้อกำหนดการใช้บริการระบบโครงข่ายไฟฟ้าและข้อกำหนดการปฏิบัติการระบบโครงข่ายไฟฟ้าตามระเบียบ กฟภ.ระบบส่งไฟฟ้า หมายความว่าระบบไฟฟ้าของการไฟฟ้าฝ่ายผลิตแห่งประเทศไทยและระบบไฟฟ้าของการไฟฟ้าส่วนภูมิภาคข้อ๔ให้ประธานกรรมการกำกับกิจการพลังงานเป็นผู้รักษาการตามระเบียบนี้ และให้กกพ. เป็นผู้มีอำนาจวินิจฉัยชี้ขาดปัญหาเกี่ยวกับการปฏิบัติตามระเบียบนี้โดยคำวินิจฉัยของ กกพ.ให้ถือเป็นที่สุดหมวด ๑บททั่วไป ข้อ๕ กฟภ.จะเป็นผู้รับซื้อไฟฟ้าจากผู้ยื่นขอผลิตไฟฟ้าขนาดเล็กมาก ณจุดรับซื้อไฟฟ้าผ่านจุดเชื่อมโยงระบบไฟฟ้าตามพื้นที่และปริมาณที่กำหนดในระเบียบนี้กฟภ.จะพิจารณาปริมาณพลังไฟฟ้าของผู้ยื่นขอผลิตไฟฟ้าขนาดเล็กมากแต่ละรายที่จ่ายเข้าระบบโดยคำนึงถึงศักยภาพของระบบไฟฟ้าที่จะรับได้และไม่ส่งผลกระทบต่อความมั่นคงของระบบไฟฟ้าข้อ๖ห้ามมิให้ผู้ยื่นขอผลิตไฟฟ้าขนาดเล็กมากที่ได้ยื่นคำเสนอขอขายไฟฟ้าแล้วเปลี่ยนแปลงข้อมูลดังต่อไปนี้(๑) ประเภทพลังงานหมุนเวียน(๒) ปริมาณพลังไฟฟ้าเสนอขาย(๓) สายป้อน (Feeder) ที่ต่อกับจุดเชื่อมโยงระบบไฟฟ้า ทั้งนี้ กกพ. อาจพิจารณาให้เปลี่ยนแปลงได้เมื่อมีเหตุอันสมควรโดยที่จุดเชื่อมโยงระบบไฟฟ้าต้องต่อกับสายป้อน (Feeder) เดิมการเปลี่ยนแปลงข้อมูลอื่นนอกเหนือจากวรรคหนึ่งจะกระทำได้เมื่อมีเหตุอันสมควรและได้รับความเห็นชอบจาก กกพ.ก่อนวันที่ลงนามในสัญญาซื้อขายไฟฟ้าข้อ๗ สัญญาซื้อขายไฟฟ้ามีอายุ ๒๐ ปีและผู้ผลิตไฟฟ้าขนาดเล็กมากจะต้องจ่ายไฟฟ้าเข้าระบบไฟฟ้าของ กฟภ. ภายในวัน SCOD ที่กำหนดไว้ตามข้อ ๑๒ข้อ๘ผู้ผลิตไฟฟ้าขนาดเล็กมากจะต้องนำใบอนุญาตตามที่กฎหมายกำหนดมาแสดงต่อ กฟภ.ก่อนวัน CODข้อ๙ ผู้ผลิตไฟฟ้าขนาดเล็กมากมีหน้าที่นำส่งเงินเข้ากองทุนพัฒนาไฟฟ้าตามระเบียบกกพ. ว่าด้วยกองทุนพัฒนาไฟฟ้าและประกาศที่เกี่ยวข้องรวมทั้งต้องปฏิบัติตามระเบียบหรือประกาศ กกพ.ที่เกี่ยวข้องกับการได้รับใบอนุญาตประกอบกิจการพลังงานข้อ๑๐ ผู้ผลิตไฟฟ้าขนาดเล็กมากไม่สามารถนำเชื้อเพลิงอื่นมาใช้ในการผลิตไฟฟ้าหรือนำพลังงานไฟฟ้าจากแหล่งอื่นมาขายเข้าระบบนอกเหนือจากพลังงานไฟฟ้าที่ได้จากเชื้อเพลิงชีวมวลที่กำหนดไว้ตามสัญญาซื้อขายไฟฟ้าในกรณีที่มีการฝ่าฝืนตามวรรคหนึ่งให้ถือว่าผู้ผลิตไฟฟ้าขนาดเล็กมากปฏิบัติผิดสัญญาซื้อขายไฟฟ้าและให้สัญญาซื้อขายไฟฟ้าสิ้นสุดลงโดยผู้ผลิตไฟฟ้าขนาดเล็กมากจะต้องเสียค่าปรับในอัตรา ๕,๐๐๐,๐๐๐ บาทต่อเมกะวัตต์ หรือ ๕,๐๐๐ บาทต่อกิโลวัตต์ตามขนาดกำลังผลิตติดตั้งที่ระบุในสัญญาซื้อขายไฟฟ้าและไม่มีสิทธิเรียกร้องค่าเสียหายหรือค่าใช้จ่ายใด ๆ จาก กฟภ.หมวด ๒การจัดหาไฟฟ้าโครงการโรงไฟฟ้าประชารัฐ ข้อ๑๑การจัดหาไฟฟ้าในโครงการโรงไฟฟ้าประชารัฐ มีเงื่อนไข ดังต่อไปนี้(๑) ในการจัดหาไฟฟ้าตามมติ กพช. ครั้งที่๑/๒๕๖๐ (ครั้งที่ ๑๑) เมื่อวันที่ ๑๗ กุมภาพันธ์ ๒๕๖๐ให้ กฟภ. และบริษัท พีอีเอ เอ็นคอม อินเตอร์เนชั่นแนล จำกัด ดำเนินโครงการร่วมกับบริษัทชุมชนประชารัฐหรือวิสาหกิจชุมชน เพื่อผลิตไฟฟ้าจากเชื้อเพลิงชีวมวลในพื้นที่ ๓จังหวัดชายแดนภาคใต้(๒)ผู้ผลิตไฟฟ้าขนาดเล็กมากต้องเป็นผู้ได้รับอนุมัติจัดตั้งหรือร่วมทุนตามมติคณะรัฐมนตรีเมื่อวันที่๑๕ พฤษภาคม ๒๕๖๑ โดยมีสัดส่วนการลงทุนตามตาราง ดังต่อไปนี้ผู้ยื่นขอผลิตไฟฟ้าขนาดเล็กมาก/ผู้ผลิตไฟฟ้าขนาดเล็กมากสัดส่วนการลงทุนของบริษัท พีอีเอเอ็นคอม อินเตอร์เนชั่นแนล จำกัดสัดส่วนการลงทุนของผู้ร่วมทุนบริษัท ประชารัฐชีวมวลนราธิวาส จำกัดบริษัท พีอีเอ เอ็นคอมอินเตอร์เนชั่นแนล จำกัด ร้อยละ ๔๐บริษัท เจนเนอร์จี จำกัดและชุมชนประชารัฐหรือวิสาหกิจชุมชน ร้อยละ ๖๐บริษัท ประชารัฐชีวมวลแม่ลาน จำกัดบริษัท พีอีเอ เอ็นคอมอินเตอร์เนชั่นแนล จำกัด ร้อยละ ๔๐บริษัท อีโค เอ็นเนอร์ยี กรุ๊ปคอร์ปอเรชั่น จำกัดและชุมชนประชารัฐหรือวิสาหกิจชุมชนร้อยละ ๖๐บริษัท ประชารัฐชีวมวลบันนังสตา จำกัดบริษัท พีอีเอ เอ็นคอมอินเตอร์เนชั่นแนล จำกัด ร้อยละ ๔๐บริษัท อีโค เอ็นเนอร์ยี กรุ๊ปคอร์ปอเรชั่น จำกัดและชุมชนประชารัฐหรือวิสาหกิจชุมชนร้อยละ ๖๐การร่วมลงทุนของชุมชนประชารัฐหรือวิสาหกิจชุมชนตาม(๒) ในช่วงเริ่มต้นโครงการให้เป็นไปตามความพร้อมและความสามารถของชุมชนประชารัฐหรือวิสาหกิจชุมชนในพื้นที่และให้สามารถเพิ่มสัดส่วนการลงทุนของชุมชนประชารัฐหรือวิสาหกิจชุมชนในพื้นที่ในระยะต่อไปได้ตามความเหมาะสมข้อ ๑๒ กกพ.จะพิจารณาการจัดหาไฟฟ้าจากผู้ยื่นขอผลิตไฟฟ้าขนาดเล็กมาก โดยมีเป้าหมายการรับซื้อรวมไม่เกิน๑๒ เมกะวัตต์ ตามพื้นที่ตั้งโครงการและกำหนดวัน SCOD ดังต่อไปนี้พื้นที่ตั้งโครงการเป้าหมายการรับซื้อ(เมกะวัตต์)ขนาดกำลังผลิตติดตั้ง(เมกะวัตต์)กำหนดวัน SCODตำบลลาภู อำเภอเมืองจังหวัดนราธิวาส๖.๓๐๙.๙๐ภายในเดือนกรกฎาคม ๒๕๖๔ตำบลป่าไร่ อำเภอแม่ลาน จังหวัดปัตตานี๒.๘๕๓.๐๐ภายในเดือนธันวาคม ๒๕๖๓ตำบลถ้าทะลุ อำเภอบันนังสตา จังหวัดยะลา๒.๘๕๓.๐๐ภายในเดือนธันวาคม ๒๕๖๓รวม๑๒๑๕.๙๐ข้อ๑๓ กำหนดการรับซื้อไฟฟ้ามีกรอบระยะเวลาดังต่อไปนี้ขั้นตอนที่กำหนดระยะเวลากิจกรรม๑วันที่ ๒๔ - ๓๑ ตุลาคม ๒๕๖๑การยื่นคำเสนอขอขายไฟฟ้า(ระหว่างเวลา ๐๙.๐๐ น. - ๑๖.๐๐ น. ในวันทำการ)๒วันที่ ๑๕ พฤศจิกายน ๒๕๖๑การประกาศผลการพิจารณา๓ภายในวันที่ ๑๕ มีนาคม ๒๕๖๒กำหนดระยะเวลาลงนามในสัญญาซื้อขายไฟฟ้า๔ภายในเดือนธันวาคม ๒๕๖๓ หรือเดือนกรกฎาคม ๒๕๖๔แล้วแต่กรณีตามข้อ ๑๒วัน SCODกกพ.อาจพิจารณาเปลี่ยนแปลงกรอบระยะเวลาในวรรคหนึ่งตามความเหมาะสมและสอดคล้องกับสภาพข้อเท็จจริงที่เกิดขึ้นโดยสำนักงาน กกพ. จะประกาศกรณีการเปลี่ยนแปลงดังกล่าวผ่านระบบสารสนเทศของสำนักงานกกพ.หมวด ๓การยื่นคำเสนอขอขายไฟฟ้า ข้อ๑๔ผู้ยื่นขอผลิตไฟฟ้าขนาดเล็กมากจะต้องยื่นคำเสนอขอขายไฟฟ้าต่อสำนักงาน กกพ.พร้อมทั้งเอกสารหลักฐาน ดังต่อไปนี้(๑)คำเสนอขอขายไฟฟ้า พร้อมเอกสารประกอบคำเสนอขอขายไฟฟ้า ตามเอกสารหมายเลข ๑แนบท้ายระเบียบนี้(๒)แผนการร่วมลงทุนตามข้อ ๑๑ ของผู้ยื่นขอผลิตไฟฟ้าขนาดเล็กมากที่แสดงความพร้อมด้านความเป็นบริษัทประชารัฐเช่นแผนงานการเชิญชวนและสรรหาชุมชนประชารัฐหรือวิสาหกิจชุมชนแผนงานการเพิ่มสัดส่วนการเข้าร่วมลงทุนและแนวทางการแบ่งปันผลกำไรของโครงการให้กับชุมชนประชารัฐหรือวิสาหกิจชุมชน(๓)แผนการจัดหาและใช้เชื้อเพลิงในการผลิตไฟฟ้า(๔)หลักประกันคำเสนอขอขายไฟฟ้าการยื่นคำเสนอขอขายไฟฟ้าตามวรรคหนึ่งให้ผู้ยื่นขอผลิตไฟฟ้าขนาดเล็กมากยื่นคำเสนอขอขายไฟฟ้า ณ สำนักงาน กกพ.ตามกำหนดระยะเวลาในข้อ ๑๓ในกรณีที่มีการมอบอำนาจให้ผู้หนึ่งผู้ใดเป็นผู้ยื่นคำเสนอขอขายไฟฟ้าแทนให้ผู้รับมอบอำนาจนาหนังสือมอบอำนาจ ตามเอกสารหมายเลข ๒ แนบท้ายระเบียบนี้พร้อมสำเนาบัตรประชาชนของผู้มอบอำนาจและผู้รับมอบอำนาจที่ยังไม่หมดอายุและมีการรับรองสำเนาถูกต้องของเจ้าของบัตรพร้อมแสดงบัตรประชาชนตัวจริงของผู้รับมอบอำนาจที่เป็นผู้ยื่นคำเสนอขอขายไฟฟ้าข้อ๑๕ผู้ยื่นขอผลิตไฟฟ้าขนาดเล็กมากที่ได้ยื่นคำเสนอขอขายไฟฟ้าต่อสำนักงาน กกพ.แล้ว จะได้รับหลักฐานการรับคำเสนอขอขายไฟฟ้าและจะไม่สามารถขอแก้ไขข้อมูลหรือรายละเอียดใด ๆ ได้เว้นแต่จะดำเนินการ ดังต่อไปนี้(๑)ยื่นหนังสือเป็นลายลักษณ์อักษรเพื่อขอคืนคำเสนอขอขายไฟฟ้าโดยนำหลักฐานการรับคำเสนอขอขายไฟฟ้ามาคืนสำนักงาน กกพ.(๒)ยื่นคำเสนอขอขายไฟฟ้าใหม่ภายในกำหนดระยะเวลาการยื่นคำเสนอขอขายไฟฟ้าตามข้อ ๑๓โดยสำนักงาน กกพ. จะออกหลักฐานการรับคำเสนอขอขายไฟฟ้าให้ใหม่ข้อ๑๖ การยื่นคำเสนอขอขายไฟฟ้าต้องมีปริมาณไฟฟ้าเสนอขายไม่เกิน๑๐ เมกะวัตต์ต่อโครงการหมวด ๔หลักเกณฑ์การพิจารณา ข้อ๑๗ ให้ กกพ.แต่งตั้งคณะอนุกรรมการพิจารณาคุณสมบัติและประเมินคำเสนอขอขายไฟฟ้าโดยมีอำนาจหน้าที่ในการพิจารณาตรวจสอบคุณสมบัติตามหลักเกณฑ์และเงื่อนไขในการเข้าร่วมโครงการของผู้ยื่นขอผลิตไฟฟ้าขนาดเล็กมากและรายงานผลการพิจารณาพร้อมความเห็นต่อ กกพ.ข้อ๑๘ผู้ยื่นขอผลิตไฟฟ้าขนาดเล็กมากที่จะเข้าร่วมโครงการโรงไฟฟ้าประชารัฐต้องมีความพร้อมในเรื่องดังต่อไปนี้(๑)ความพร้อมด้านเชื้อเพลิง(ก)ผู้ยื่นขอผลิตไฟฟ้าขนาดเล็กมากจะต้องแสดงแผนการจัดหาและใช้เชื้อเพลิงในการผลิตไฟฟ้าให้เพียงพอตลอดอายุโครงการ(ข)ผู้ยื่นขอผลิตไฟฟ้าขนาดเล็กมากต้องรับซื้อไม้หรือเศษไม้ในพื้นที่ ๓จังหวัดชายแดนภาคใต้ เพื่อใช้เป็นเชื้อเพลิงในการผลิตไฟฟ้าเป็นลำดับแรก(ค)เชื้อเพลิงที่จะนำมาใช้ในการผลิตไฟฟ้าจะต้องเป็นชีวมวล(๒)ความพร้อมด้านที่ดินที่ก่อสร้างโครงการ(ก)ผู้ยื่นขอผลิตไฟฟ้าขนาดเล็กมากจะต้องแสดงเอกสารแสดงกรรมสิทธิ์หรือสิทธิครอบครองของที่ดินที่ตั้งโครงการเช่น โฉนดที่ดิน หนังสือรับรองการทำประโยชน์ (น.ส.๓ หรือน.ส. ๓ ก.)สัญญาจะซื้อจะขาย สัญญาเช่า หรือหนังสือยินยอมให้ใช้ที่ดิน(ข)ในกรณีที่มีที่ดินมากกว่าหนึ่งแปลงจะต้องจัดทำแผนผังที่ดินโดยระบุตำแหน่งที่ดินแต่ละแปลงในแผนผังให้ชัดเจนด้วย(ค)ในกรณีของสิทธิครอบครองที่ดินตามสัญญาจะต้องมีระยะเวลาในการครอบครองที่ดินตลอดอายุของสัญญาซื้อขายไฟฟ้า(ง)ที่ดินที่ก่อสร้างโครงการจะต้องไม่ขัดต่อกฎหมายที่เกี่ยวข้อง เช่นกฎหมายว่าด้วยโรงงาน กฎหมายว่าด้วยการควบคุมอาคาร กฎหมายว่าด้วยการผังเมืองกฎหมายว่าด้วยการพัฒนาและส่งเสริมพลังงาน กฎหมายว่าด้วยที่ราชพัสดุกฎหมายว่าด้วยการปฏิรูปที่ดินเพื่อเกษตรกรรมรวมถึงมีคุณสมบัติและไม่มีลักษณะต้องห้ามในการขอรับใบอนุญาตการประกอบกิจการพลังงานตามพระราชบัญญัติการประกอบกิจการพลังงานพ.ศ. ๒๕๕๐และผู้ยื่นขอผลิตไฟฟ้าขนาดเล็กมากต้องมีหนังสือยืนยันจากหน่วยงานที่เกี่ยวข้องว่าที่ดินที่ตั้งโครงการเป็นที่ดินที่สามารถก่อสร้างโรงไฟฟ้าได้โดยไม่ขัดต่อกฎหมายว่าด้วยการผังเมือง(๓)ความพร้อมด้านเทคโนโลยี โดยผู้ยื่นขอผลิตไฟฟ้าขนาดเล็กมากจะต้องแสดงเอกสารดังต่อไปนี้(ก)แผนผังโรงไฟฟ้า (Plant Layout)(ข)แผนภูมิของระบบไฟฟ้า (Single Line Diagram) โดยมีวิศวกรรับรองแบบตามสาขาและระดับที่กำหนดไว้ในกฎหมายว่าด้วยวิศวกรพร้อมแนบสำเนาใบอนุญาตประกอบวิชาชีพวิศวกรรมที่ยังไม่หมดอายุ(ค)ข้อมูลเบื้องต้นของขั้นตอนกระบวนการผลิตภายในโรงงาน ( Process Flow Diagram)(๔)ความพร้อมของแหล่งเงินลงทุนโครงการโดยผู้ยื่นขอผลิตไฟฟ้าขนาดเล็กมากจะต้องแสดงเอกสาร ดังต่อไปนี้(ก)ประมาณการมูลค่าโครงการ(ข)ทุนจดทะเบียนไม่น้อยกว่า ๒ ล้านบาท ต่อ ๑ เมกะวัตต์ตามขนาดกำลังผลิตติดตั้งโดยมีทุนจดทะเบียนชำระแล้วขั้นต่ำตามหลักเกณฑ์ของกระทรวงพาณิชย์และครอบคลุมโครงการที่เสนอ(ค)หนังสือสนับสนุนทางการเงินจากสถาบันการเงินตามกฎหมายว่าด้วยธุรกิจสถาบันการเงินหรือสถาบันการเงินของรัฐที่มีกฎหมายเฉพาะจัดตั้งขึ้นโดยต้องระบุจำนวนเงินที่ให้สนับสนุนไม่น้อยกว่าร้อยละ ๕๐ของประมาณการมูลค่าโครงการรวมทั้งให้ระบุชื่อบริษัทและโครงการที่จะสนับสนุนในเอกสารดังกล่าว(๕)ความพร้อมด้านความเป็นบริษัทประชารัฐ โดยผู้ยื่นขอผลิตไฟฟ้าขนาดเล็กจะต้องแสดงแผนการร่วมลงทุนตามข้อ ๑๑ และข้อ ๑๔ (๒)หมวด ๕สัญญาซื้อขายไฟฟ้าและหลักประกัน ข้อ๑๙ผู้ยื่นขอผลิตไฟฟ้าขนาดเล็กมากต้องวางหลักประกันการยื่นคำเสนอขอขายไฟฟ้าจำนวน๕๐๐ บาทต่อกิโลวัตต์ ตามปริมาณพลังไฟฟ้าเสนอขาย โดยใช้หลักประกันการยื่นคำเสนอขอขายไฟฟ้าอย่างใดอย่างหนึ่งดังต่อไปนี้(๑)แคชเชียร์เช็คสั่งจ่ายให้แก่ สำนักงานคณะกรรมการกำกับกิจการพลังงาน ซึ่งออกโดยธนาคารพาณิชย์ที่มีสาขาตั้งอยู่ในเขตกรุงเทพมหานครและปริมณฑลที่อยู่ในเขตสำนักหักบัญชีกรุงเทพฯโดยเป็นแคชเชียร์เช็คลงวันที่ที่ยื่นคำเสนอขอขายไฟฟ้า หรือก่อนหน้านั้นไม่เกิน ๕วันทำการของทางราชการ(๒)ตั๋วแลกเงินที่ธนาคารเป็นผู้สั่งจ่าย (Draft) ของธนาคารภายในประเทศทุกสาขาที่สามารถเบิกจ่ายเงินได้ทุกสาขาในประเทศของธนาคารนั้นๆ โดยสั่งจ่ายให้แก่ สำนักงานคณะกรรมการกำกับกิจการพลังงาน โดยเป็น Draft ลงวันที่ที่ยื่นคำเสนอขอขายไฟฟ้าหรือก่อนหน้านั้นไม่เกิน ๕ วันทำการของทางราชการ(๓)หนังสือค้ำประกันชนิดเพิกถอนไม่ได้ของธนาคารพาณิชย์หรือบริษัทเงินทุนในประเทศไทยตามเอกสารหมายเลข๓ แนบท้ายระเบียบนี้ หรือหนังสือค้ำประกันที่มีเนื้อหาอย่างน้อยประกอบด้วยชื่อผู้ยื่นขอผลิตไฟฟ้าขนาดเล็กมากชื่อโครงการ (หากมี) ปริมาณพลังไฟฟ้าเสนอขาย วงเงินค้าประกันระยะเวลาค้ำประกันความรับผิดชดใช้ค่าเสียหายกรณีที่ผู้ยื่นขอผลิตไฟฟ้าขนาดเล็กมากไม่ปฏิบัติตามเงื่อนไขในระเบียบข้อ๒๐ สำนักงาน กกพ.จะคืนหลักประกันการยื่นคำเสนอขอขายไฟฟ้า ให้แก่ผู้ยื่นขอผลิตไฟฟ้าขนาดเล็กมากในกรณีดังต่อไปนี้(๑)ผู้ยื่นขอผลิตไฟฟ้าขนาดเล็กมากขอถอนความจานงขอขายไฟฟ้าภายในระยะเวลายื่นคำเสนอขอขายไฟฟ้าตามระเบียบนี้ให้สำนักงาน กกพ. คืนภายใน ๑๕ วันนับจากวันที่ผู้ยื่นขอผลิตไฟฟ้าขนาดเล็กมากขอถอนความจำนงขอขายไฟฟ้า(๒) ผู้ยื่นขอผลิตไฟฟ้าขนาดเล็กมากไม่ผ่านการพิจารณาให้สำนักงาน กกพ. คืนภายใน ๑๕ วัน นับจากวันที่ประกาศผลการพิจารณา(๓)ในกรณีที่มีการลงนามในสัญญาซื้อขายไฟฟ้าแล้ว ให้สำนักงาน กกพ. คืนภายใน๑๕ วันนับจากวันที่สำนักงาน กกพ. ได้รับแจ้งเป็นหนังสือจากผู้ผลิตไฟฟ้าขนาดเล็กมากข้อ ๒๑ผู้ยื่นขอผลิตไฟฟ้าขนาดเล็กมากที่ผ่านการพิจารณาต้องดำเนินการเพื่อลงนามสัญญาซื้อขายไฟฟ้ากับกฟภ. โดยมีอายุสัญญาซื้อขายไฟฟ้า ๒๐ ปี ตามเงื่อนไข ดังต่อไปนี้(๑)วางหลักประกันสัญญาซื้อขายไฟฟ้าให้ กฟภ. ล่วงหน้าไม่น้อยกว่า ๑๕ วันทำการก่อนวันลงนามในสัญญาซื้อขายไฟฟ้าตามวิธีการที่ กฟภ. กำหนด ในวงเงินเท่ากับ ๕๐๐บาทต่อกิโลวัตต์ตามปริมาณพลังไฟฟ้าเสนอขาย(๒)ลงนามในสัญญาซื้อขายไฟฟ้ากับ กฟภ. ภายใน ๑๒๐ วันนับถัดจากวันที่กกพ.ประกาศผลการพิจารณา โดยกำหนดวัน SCOD ที่ระบุในสัญญาซื้อขายไฟฟ้าจะต้องตรงกับคำเสนอขอขายไฟฟ้าหากไม่มีการลงนามสัญญาภายในระยะเวลาดังกล่าว ให้ถือว่าคำเสนอขอขายไฟฟ้าของผู้ยื่นขอผลิตไฟฟ้าขนาดเล็กมากเป็นอันยกเลิกและสำนักงาน กกพ. จะริบหลักประกันการยื่นคำเสนอขอขายไฟฟ้า(๓)มีความพร้อมในการดำเนินโครงการตามข้อ ๑๘ และมีความพร้อมด้านใบอนุญาตโดยได้รับใบอนุญาตหรืออยู่ระหว่างดำเนินการตามขั้นตอนการขอรับใบอนุญาตของกฎหมายที่เกี่ยวข้องเช่น ใบอนุญาตก่อสร้างและดัดแปลงอาคาร เป็นต้น(๔)ทำหนังสือยินยอมการชำระค่าใช้จ่ายการปรับปรุงระบบไฟฟ้า (ถ้ามี)(๕)จัดส่งเอกสารประกอบการลงนามสัญญาซื้อขายไฟฟ้าอื่นตามที่ กฟภ. กำหนดแบบสัญญาซื้อขายไฟฟ้าให้เป็นไปตามที่ กฟภ. กำหนดโดยความเห็นชอบของ กกพ.ข้อ๒๒ในกรณีที่ผู้ยื่นขอผลิตไฟฟ้าขนาดเล็กมากขอถอนความจำนงขอขายไฟฟ้าเมื่อพ้นกำหนดระยะเวลายื่นคำเสนอขอขายไฟฟ้าตามระเบียบนี้หรือผ่านการพิจารณาแล้วแต่ไม่สามารถลงนามในสัญญาซื้อขายไฟฟ้าที่ได้มีการตกลงตามขั้นตอนของการเจรจาแล้วอันมีสาเหตุจากผู้ยื่นขอผลิตไฟฟ้าขนาดเล็กมากและมิใช่เหตุสุดวิสัย สำนักงาน กกพ.จะยึดหลักประกันการยื่นคำเสนอขอขายไฟฟ้าเต็มจำนวนข้อ๒๓ในกรณีที่ผู้ผลิตไฟฟ้าขนาดเล็กมากสามารถจ่ายไฟฟ้าเข้าระบบเชิงพาณิชย์ตามกำหนดวันSCOD ให้ กฟภ.คืนหลักประกันสัญญาซื้อขายไฟฟ้าเต็มจำนวนให้แก่ผู้ผลิตไฟฟ้าขนาดเล็กมากภายใน ๑๕วันทำการนับถัดจากวัน CODข้อ๒๔ในกรณีที่ผู้ผลิตไฟฟ้าขนาดเล็กมากมีกำหนดวัน SCOD ในวันที่ ๓๑ ธันวาคม ๒๕๖๓ หรือวันที่ ๓๑ กรกฎาคม ๒๕๖๔ แล้วแต่กรณี ให้กฟภ. แจ้งเตือนผู้ผลิตไฟฟ้าขนาดเล็กมากเป็นหนังสือล่วงหน้าก่อนครบกำหนดวัน SCOD ไม่น้อยกว่า ๖๐ วันหากผู้ผลิตไฟฟ้าขนาดเล็กมากไม่สามารถจ่ายไฟฟ้าเข้าระบบเชิงพาณิชย์ได้ในวัน SCOD ดังกล่าว ให้ กฟภ. ริบหลักประกันสัญญาซื้อขายไฟฟ้าเต็มจำนวนและให้ถือว่าสัญญาซื้อขายไฟฟ้าสิ้นสุดลงทันทีข้อ๒๕ในกรณีที่ผู้ผลิตไฟฟ้าขนาดเล็กมากมีกำหนดวัน SCOD ก่อนวันที่ ๓๑ ธันวาคม ๒๕๖๓ หรือวันที่ ๓๑ กรกฎาคม ๒๕๖๔ แล้วแต่กรณี ให้กฟภ. แจ้งเตือนผู้ผลิตไฟฟ้าขนาดเล็กมากเป็นหนังสือล่วงหน้าก่อนครบกำหนดวัน SCOD ไม่น้อยกว่า ๖๐ วัน หากผู้ผลิตไฟฟ้าขนาดเล็กมากไม่สามารถจ่ายไฟฟ้าเข้าระบบเชิงพาณิชย์ได้ตามวันSCOD ที่ระบุไว้ในสัญญาซื้อขายไฟฟ้า ให้ กฟภ.คิดค่าปรับในอัตราร้อยละ ๑.๑๑ ของวงเงินหลักประกันสัญญาซื้อขายไฟฟ้าต่อวันตั้งแต่วันที่ถัดจากวัน SCOD ดังกล่าวเป็นต้นไปจนถึงวันที่ผู้ผลิตไฟฟ้าขนาดเล็กมากสามารถเริ่มต้นซื้อขายไฟฟ้ากับกฟภ. ได้ หากได้มีการคิดค่าปรับจนครบมูลค่าหลักประกันสัญญาซื้อขายไฟฟ้าแล้วให้ถือว่าหนังสือแจ้งเตือนดังกล่าวเป็นหนังสือบอกเลิกสัญญาซื้อขายไฟฟ้าและให้ถือว่าสัญญาซื้อขายไฟฟ้าสิ้นสุดลงทันทีข้อ ๒๖ในกรณีที่มีการคิดค่าปรับจน ถึงวันที่ ๓๑ ธันวาคม ๒๕๖๓ หรือวันที่ ๓๑ กรกฎาคม๒๕๖๔ แล้วแต่กรณี แต่ยังไม่ครบมูลค่าหลักประกันสัญญาซื้อขายไฟฟ้าและผู้ผลิตไฟฟ้าขนาดเล็กมาก ยังไม่สามารถเริ่มต้นซื้อขายไฟฟ้าได้ ให้ กฟภ.ริบหลักประกันสัญญาซื้อขายไฟฟ้าที่เหลือจากการปรับ และให้ถือว่าสัญญาซื้อขายไฟฟ้าสิ้นสุดลงทันทีโดยไม่ต้องมีการแจ้งข้อ๒๗ในกรณีที่ผู้ผลิตไฟฟ้าขนาดเล็กมากหรือผู้ออกหลักประกันสัญญาซื้อขายไฟฟ้าดังกล่าวไม่ชำระหนี้ค่าปรับ ค่าเสียหาย และค่าใช้จ่ายอื่น ๆที่เกิดขึ้นจากการที่ผู้ผลิตไฟฟ้าขนาดเล็กมากไม่สามารถดำเนินการได้ตามเงื่อนไขของการจ่ายไฟฟ้าเข้าระบบให้ถูกต้องและครบถ้วนตามที่กฟภ. กำหนด ให้ กฟภ.ริบหลักประกันสัญญาซื้อขายไฟฟ้าเต็มจำนวนเพื่อนำมาชำระค่าปรับค่าเสียหายและค่าใช้จ่ายอื่น ๆ (ถ้ามี)ในกรณีที่ค่าปรับค่าเสียหาย และค่าใช้จ่ายอื่น ๆ เกินหลักประกันสัญญาซื้อขายไฟฟ้า กฟภ. มีสิทธิเรียกร้องให้ผู้ผลิตไฟฟ้าขนาดเล็กมากชำระหนี้ค่าปรับค่าเสียหาย และค่าใช้จ่ายอื่น ๆ ในส่วนที่ยังขาดอยู่ข้อ๒๘ในกรณีที่ผู้ผลิตไฟฟ้าขนาดเล็กมากจ่ายไฟฟ้าเข้าระบบเชิงพาณิชย์ภายหลังกำหนดวันSCOD และได้ชำระค่าปรับ หรือค่าเสียหาย หรือค่าใช้จ่ายอื่น ๆ ตามข้อ ๒๔ ข้อ ๒๕หรือข้อ ๒๖ แล้ว กฟภ. จะต้องคืนหลักประกันสัญญาซื้อขายไฟฟ้าดังนี้(๑)ภายใน ๑๕ วันทำการ หลังจากหักค่าปรับ หรือค่าเสียหาย หรือค่าใช้จ่ายอื่น ๆ (ถ้ามี)แล้ว(๒)ภายใน ๑๕ วันทำการ หลังจาก กฟภ. ได้รับชำระหนี้ค่าปรับหรือค่าเสียหายหรือค่าใช้จ่ายอื่น ๆ (ถ้ามี) จากผู้ผลิตไฟฟ้าขนาดเล็กมากหรือผู้ออกหลักประกันสัญญาซื้อขายไฟฟ้าก่อนการบังคับชาระหนี้เอากับหลักประกันสัญญาซื้อขายไฟฟ้าดังกล่าวทางศาลครบถ้วนเรียบร้อยแล้วหมวด ๖การเชื่อมโยงระบบไฟฟ้าการตรวจสอบอุปกรณ์ และค่าใช้จ่ายที่เกี่ยวข้อง ข้อ๒๙ ผู้ผลิตไฟฟ้าขนาดเล็กมากต้องชำระค่าใช้จ่ายดังต่อไปนี้(๑)ค่าใช้จ่ายในการต่อเชื่อมระบบไฟฟ้า ประกอบด้วยค่าระบบส่งและระบบจำหน่ายไฟฟ้าจากจุดเชื่อมโยงระบบไฟฟ้าถึงโรงไฟฟ้าของผู้ผลิตไฟฟ้าขนาดเล็กมากค่ามาตรวัดไฟฟ้าพร้อมอุปกรณ์ประกอบและค่าใช้จ่ายเกี่ยวกับการส่งข้อมูลของมาตรวัดไฟฟ้าค่าใช้จ่ายเกี่ยวกับระบบป้องกันไฟฟ้าค่าปรับปรุงระบบไฟฟ้า (ถ้ามี)และค่าใช้จ่ายอื่น ๆ ที่เป็นไปตามข้อกำหนดของ กฟภ.(๒)ค่าใช้จ่ายในการตรวจสอบอุปกรณ์การจ่ายไฟฟ้าของผู้ผลิตไฟฟ้าขนาดเล็กมากที่เกี่ยวข้องกับระบบไฟฟ้าของ กฟภ.ผู้ผลิตไฟฟ้าขนาดเล็กมากต้องชำระค่าใช้จ่ายในการต่อเชื่อมระบบไฟฟ้าและค่าใช้จ่ายในการตรวจสอบอุปกรณ์ให้กับ กฟภ. ก่อนลงนามสัญญาซื้อขายไฟฟ้าข้อ๓๐ผู้ผลิตไฟฟ้าขนาดเล็กมากจะต้องติดตั้งมาตรวัดไฟฟ้า (Meter) ณ จุดรับซื้อไฟฟ้าที่ กฟภ. กำหนดข้อ๓๑ผู้ผลิตไฟฟ้าขนาดเล็กมากจะต้องเป็นผู้รับผิดชอบค่าใช้จ่ายในการติดตั้งระบบมาตรวัดไฟฟ้าตามที่กฟภ. กำหนด เพื่อซื้อขายไฟฟ้าเพียงจุดเดียวข้อ๓๒ ผู้ผลิตไฟฟ้าขนาดเล็กมากจะต้องนำใบอนุญาตตามที่กฎหมายกำหนดมาแสดงต่อกฟภ. ไม่น้อยกว่า ๑๐ วันทำการก่อนวันขนานเครื่องของโรงไฟฟ้ากับระบบของ กฟภ.ข้อ๓๓ ผู้ผลิตไฟฟ้าขนาดเล็กมากจะต้องปฏิบัติตามมาตรฐานในด้านความปลอดภัยและมาตรฐานในการเชื่อมโยงเข้ากับระบบตามข้อกำหนดระบบโครงข่ายไฟฟ้าและเพื่อความมั่นคงของระบบไฟฟ้าของ กฟภ.ทั้งนี้ กฟภ. ขอสงวนสิทธิที่จะเข้าตรวจสอบเองหรือขอให้ผู้ผลิตไฟฟ้าขนาดเล็กมากตรวจสอบเมื่อใดก็ได้ตามความจำเป็นพร้อมกับมีสิทธิในการสั่งการให้ผู้ผลิตไฟฟ้าขนาดเล็กมากแก้ไขปรับปรุงและเปลี่ยนอุปกรณ์การจ่ายไฟฟ้าของผู้ผลิตไฟฟ้าขนาดเล็กมากที่เกี่ยวข้องกับระบบไฟฟ้าของกฟภ.และผู้ผลิตไฟฟ้าขนาดเล็กมากจะต้องเป็นผู้รับผิดชอบภาระค่าใช้จ่ายทั้งหมดที่ถูกใช้ในการแก้ไขการปรับปรุง และการเปลี่ยนอุปกรณ์การจ่ายไฟฟ้าดังกล่าวข้อ๓๔ผู้ผลิตไฟฟ้าขนาดเล็กมากจะต้องติดตั้งอุปกรณ์ป้องกันความเสียหายของระบบไฟฟ้าตามข้อกำหนดระบบโครงข่ายไฟฟ้าที่ใช้บังคับณ ขณะนั้นหากมีความเสียหายเกิดขึ้นอันเนื่องจากความบกพร่องทางด้านอุปกรณ์ระบบไฟฟ้าหรือสาเหตุอื่นๆจากฝ่ายใดฝ่ายหนึ่งซึ่งมิใช่เหตุสุดวิสัยฝ่ายนั้นจะต้องเป็นผู้รับผิดชอบต่อความเสียหายดังกล่าวข้อ๓๕ผู้ผลิตไฟฟ้าขนาดเล็กมากจะต้องเป็นผู้รับผิดชอบภาระค่าใช้จ่ายทั้งหมดที่ใช้ในการเชื่อมโยงระบบไฟฟ้าการตรวจสอบระบบอุปกรณ์และค่าใช้จ่ายอื่นที่เกี่ยวข้องโดยจะต้องชำระค่าใช้จ่ายดังกล่าวให้เสร็จสิ้นก่อนการทำสัญญาซื้อขายไฟฟ้าข้อ๓๖ผู้ผลิตไฟฟ้าขนาดเล็กมากจะต้องผลิตไฟฟ้าให้มีคุณภาพและเป็นไปตามข้อกำหนดระบบโครงข่ายไฟฟ้าหมวด ๗หลักเกณฑ์และวิธีการคำนวณการรับซื้อไฟฟ้า ข้อ๓๗ ปริมาณพลังงานไฟฟ้าที่จ่ายเข้าระบบไฟฟ้าของกฟภ. ให้วัดจากปริมาณพลังงานไฟฟ้าที่จ่ายจริงในเดือนนั้น ๆจากเครื่องวัดหน่วยไฟฟ้า (Meter) ที่ กฟภ. กำหนดข้อ๓๘อัตรารับซื้อไฟฟ้าโครงการโรงไฟฟ้าประชารัฐ สำหรับพื้นที่ ๓จังหวัดชายแดนภาคใต้ในรูปแบบ Feed - Tariffโรงไฟฟ้าชีวมวลกำลังผลิต (เมกะวัตต์)FiT(บาท/หน่วย)ระยะเวลาสนับสนุน(ปี)FiTFFiTV,๒๕๖๐FiT๑) ขนาดกำลังผลิตติดตั้ง ≤ ๓ MW- อัตรา PFประจำเดือน≥ ๘๐%๒.๙๓๒.๒๑๕.๑๔๒๐ ปี- อัตรา PFประจำเดือน < ๘๐% ปีที่ ๑ - ๘๑.๕๖๒.๒๑๓.๗๗๘ ปี- อัตรา PFประจำเดือน < ๘๐% ปีที่ ๙ - ๒๐๑.๑๖๒.๒๑๓.๗๗๑๒ ปี๒) ขนาดกำลังผลิตติดตั้ง > ๓ MW- อัตรา PFประจำเดือน ≥ ๘๐%๒.๖๐๑.๘๕๔.๔๕๒๐ ปี- อัตรา PFประจำเดือน< ๘๐% ปีที่ ๑ - ๘๑.๓๙๑.๘๕๓.๒๔๘ ปี- อัตรา PFประจำเดือน< ๘๐% ปีที่ ๙ - ๒๐๑.๐๙๑.๘๕๒.๙๔๑๒ ปีหมายเหตุ(๑) FiTV,๒๕๖๐ อัตรานี้ใช้เฉพาะปี ๒๕๖๐ ปีต่อ ๆไปจะเพิ่มขึ้นตามอัตราเงินเฟ้อขั้นพื้นฐาน (Core Inflation)(๒) อัตรา PFประจำเดือน ≥ ๘๐% สำหรับเดือนที่สามารถเดินเครื่องมี Plant Factor ประจำเดือนตั้งแต่ร้อยละ ๘๐ ขึ้นไป(๓) อัตรา PFประจำเดือน < ๘๐% สำหรับเดือนที่เดินเครื่องมี Plant Factor ประจำเดือนต่ำกว่าร้อยละ ๘๐หมวด ๘การสงวนสิทธิ ข้อ๓๙ กกพ.ขอสงวนสิทธิในโครงการโรงไฟฟ้าประชารัฐ ในกรณีดังต่อไปนี้(๑) สิทธิในการยกเลิกโครงการจัดหาไฟฟ้าตามระเบียบนี้ก่อนลงนามสัญญาซื้อขายไฟฟ้าอันเนื่องมาจากการเปลี่ยนแปลงนโยบายของรัฐ หรือเหตุอื่นที่เกิดขึ้นจนทำให้ไม่สามารถดำเนินโครงการต่อไปได้(๒) สิทธิการเปลี่ยนแปลงศักยภาพของระบบโครงข่ายไฟฟ้าเนื่องจากการเปลี่ยนแปลงของระบบโครงข่ายไฟฟ้าที่อาจจะเกิดขึ้น(๓)สิทธิยกเลิกการจัดหาไฟฟ้าจากผู้ผ่านการพิจารณาหากปรากฏภายหลังว่าโครงการดังกล่าวขาดคุณสมบัติตามที่กำหนดหรือแสดงเอกสารอันเป็นเท็จ(๔) สิทธิในการพิจารณาการขอเปลี่ยนแปลงรายละเอียดในคำเสนอขอขายไฟฟ้าของผู้ยื่นผลิตไฟฟ้าขนาดเล็กมากอันเนื่องมาจากเหตุขัดข้องหรือเหตุอื่นอันมิอาจดำเนินการได้ตามระเบียบนี้(๕) สิทธิยกเลิกการจัดหาไฟฟ้าจากผู้ผ่านการพิจารณาหากไม่สามารถลงนามสัญญาซื้อขายไฟฟ้าได้ตามระยะเวลาที่กำหนดภายใต้ข้อสงวนสิทธิ(๑) ถึงข้อ (๕)ผู้ยื่นขอผลิตไฟฟ้าขนาดเล็กมากจะฟ้องร้องหรือเรียกร้องค่าเสียหายหรือค่าใช้จ่ายใดๆ จาก กกพ. หรือสำนักงาน กกพ. มิได้ประกาศณ วันที่ ๕ ตุลาคม พ.ศ. ๒๕๖๑เสมอใจ ศุขสุเมฆประธานกรรมการกำกับกิจการพลังงาน[เอกสารแนบท้าย]๑.คำเสนอขอขายไฟฟ้า เอกสารหมายเลข ๑๒.หนังสือมอบอำนาจโครงการโรงไฟฟ้าประชารัฐ สำหรับพื้นที่ ๓จังหวัดชายแดนภาคใต้ประเภทเชื้อเพลิงชีวมวล เอกสารหมายเลข ๒๓.หนังสือค้ำประกันการยื่นคำเสนอขอขายไฟฟ้า เอกสารหมายเลข ๓(ดูข้อมูลจากภาพกฎหมาย)วิวรรธน์/จัดทำ๒๕ ตุลาคม ๒๕๖๑นุสรา/ตรวจ๒๖ ตุลาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๖๐ ง/หน้า ๑/๑๗ ตุลาคม ๒๕๖๑